פירוש נוסף ערך זה עוסק בקיבוץ במרכז ישראל. אם התכוונתם למשמעות אחרת, ראו פלמחים (פירושונים).

תמונה ממבט אווירי של פלמחים
**פַּלְמַחִים** הוא קיבוץ השוכן במישור החוף הדרומי, מדרום לראשון לציון, ליד שפך נחל שורק לים התיכון. הקיבוץ משתייך למועצה האזורית גן רווה.

היסטוריה
--------

הקיבוץ נוסד ב-11 באפריל 1949, י"ב בניסן ה'תש"ט. מייסדי הקיבוץ היו בוגרי גרעין הצופים ד' של תנועת הצופים העבריים, יוצאי חטיבת יפתח של הפלמ"ח.

החל מהקמת היישוב מצאו חבריו את פרנסתם מקרבתם לים תחת הסיסמה: "ים הוא גם כן לחם". בתחילה ניתן לו השם הזמני קבוצת הצופים ד'. המוסדות המיישבים הציעו לחברי הקיבוץ, שחלקם היו בעברם בצופי ים ורצו להתפרנס מדיג, להתיישב דווקא בנקודה זו, מתוך כוונה להקים ישוב בשממה שבין תל אביב לעזה.

כשם קבוע לקיבוץ הציעו חבריו את "פלמחים" - צירוף המילים פלמ"ח וים, אך ועדת השמות סירבה לקבל את ההצעה, בנימוק שהיא אינה קבילה מבחינה לשונית. "בנוסף", טענו אנשי הוועדה, "שילוב המלה פלמ"ח כחלק בלתי נפרד מהשם, עלול ליצור רושם שמדובר ביישוב היחידי של הפלמ"ח". במקום פלמחים, הציעה הוועדה את השם "ימה", שלקוח מהפסוק "ופרצת ימה וקדמה צפונה ונגבה", ומסמל את השאיפה לכבוש את הים. התושבים התנגדו לשם המוצע, ובמרס 1953 הציעה ועדת השמות הממשלתית, לקרוא לקיבוץ פלמ"ח או פלמ"חיה ושנה אחר-כך אושר השם פלמחים רשמית.

בשנת 2004 התגוררו בקיבוץ 500 נפש. באותה שנה השתנה סוג הקיבוץ ל"קיבוץ מתחדש". חברי הקיבוץ עברו ל**ניתוק כלכלי**, כלומר קיבלו אחריות על הכנסתם והוצאותיהם. בוטלה הקופה המשותפת והצריכה המשותפת.
ב-2011 החליטה אספת הקיבוץ לקלוט 25 משפחות מאלי סיני שפונו בתוכנית ההתנתקות שבוצעה ב-2005.

הכנסת הקיבוץ היא מחקלאות: מטעים, שדות וגידולי שלחין ובעל, מרפת חולבות ועגלים לפיטום, הנמצאת בקיבוץ גת בשותפות עם אותו קיבוץ וכן היי-טק (בקיבוץ שוכנת חברת מחשבים המתמחה בשחזור מידע שניזוק).

בקיבוץ פעיל קן של תנועת השומר הצעיר משנת 2002 ובו חניכים ילדי וילדות הקיבוץ.

כשני קילומטרים דרומית לקיבוץ שוכן בסיס פלמחים של חיל האוויר. בקרבת הבסיס שוכן אתר קברות עתיק, נבי רובין.

### חוף פלמחים

 ערך מורחב – **חוף פלמחים**  

חוף פלמחים הסמוך ליישוב ידוע בשקט היחסי השורר בו ובנופו הסלעי ומושך רוחצים ומבקרים מכל אזור ובכל עונות השנה. בחוף נמצא אתר עתיקות ארכאולוגי, אשר מרבית ממצאיו נאספו למוזיאון השוכן בקיבוץ.

### מוזיאון בית מרים

 ערך מורחב – **מוזיאון בית מרים - הים ומלואו**  

בקיבוץ הוקם מוזיאון בית מרים לארכאולוגיה ואקולוגיה ימית. המוזיאון נקרא על שמה של מרים ליפשיץ חברת הקיבוץ אשר ליקטה את החרסים הראשונים. אוסף המוזיאון נבנה מממצאים שנמצאו בשטח הקיבוץ בעקבות הכשרת שטחים וממצאים שנמשו מהים. במשך השנים התרחב אוסף המוזיאון. המוזיאון נמצא בשיתוף פעולה עם רשות העתיקות.

### נעורים פלמחים

במרכז הקיבוץ שוכן מועדון נוער לגילאי ט-יב בו נמצאים ילדי הקיבוץ בלבד.
בנעורים עוברים בני הנוער פעילויות חינוכיות מדי שבוע, על ידי מדריכים.

רפת דרום גת-פלמחים
------------------

רפת דרום, בקיבוץ גת היא רפת משותפת בבעלות קיבוץ גת וקיבוץ פלמחים.
ברפת עובדים מספר אנשים משני הקיבוצים יחדיו ועוד מספר עובדים זרים.
הרפת מספקת חלב לטרה והיא בין הרפתות הרווחיות ביותר בארץ.

גלריה
-----

* חדר האוכל של הקיבוץחדר האוכל של הקיבוץ
* חדר האוכל הישן בקיבוץ
* חוף הים בתחומי הקיבוץחוף הים בתחומי הקיבוץ
* מתקן התפלת מי ים בפלמחיםמתקן התפלת מי ים בפלמחים
* מראה בקיבוץמראה בקיבוץ
* מתקן ההתפלה באזור התעשייה של הקיבוץמתקן ההתפלה באזור התעשייה של הקיבוץ

ראו גם
------

* מצד חשביהו
* יבנה-ים
* פארק תעשיות פלמחים

קישורים חיצוניים
----------------

ויקישיתוף מדיה וקבצים בנושא **פלמחים** בוויקישיתוף
* אתר מוזיאון בית מרים
* נמרוד בוסו, סערה בחוף פלמחים, באתר כלכליסט, 31 בינואר 2018
* פלמחים (ישראל), דף שער בספרייה הלאומית

הערות שוליים
------------

1. 1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף נובמבר 2023 (אומדן), בכל יתר היישובים - לפי טבלה שנתית של למ"ס עבור

סוף 2022.
2. ↑  הנתונים לפי טבלת מדד חברתי כלכלי של למ"ס נכון לשנת 2019
3. ↑  יהודה זיו, הילה שרון ואבי משה, צילום: יעל חביליו, ‏איך שם נולד, באתר חיל האוויר הישראלי, 1 בדצמבר 1997

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  יישובי מועצה אזורית גן רווה (מחוז המרכז) |
| --- |
| קיבוצים | פלמחים |
| מושבים | בית-חנן • בית עובד • גאליה • גן שורק • כפר הנגיד • נטעים |
| יישובים קהילתיים | אירוס |
| מוסדות | עיינות |
| שיכון משפחות | מחנה הילה |
| 
מפת יישובי המועצה האזורית
מפהמפת היישובים של מועצה אזורית גן רווהבאדום - פלמחיםבירוק - מיקום בניין המועצה
 |

 |

| יישובים שהוקמו או הורחבו עבור שיכון מפוני תוכנית ההתנתקות |
| --- |
| יישובים חדשים | באר גנים • בני דקלים • בני נצרים • גני טל • כרמי קטיף • נווה • נטע • נצר חזני • שבי דרום • ניצן ב' |
| יישובים שהורחבו | אבני איתן • בוסתן הגליל • בית חגי • בת הדר • טנא עומרים • יד בנימין • יד חנה • כרמיה • מבקיעים • משכיות • נווה ים • ניצן • פלמחים • שוקדה • תלמי יפה |
| שכונות חדשות | שכונת הנשיא הרצוג באשקלון • שכונת נצר אריאל באריאל |
| יישוב שאוכלס מחדש | שומריה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467846105171

 |